stanford-oval/wikipedia huggingface dataset:
ยูนิตี (เกมเอนจิน)
ประวัติ > ยูนิตี 1-5

ยูนิตี เอนจินเปิดตัวครั้งแรกในปี พ.ศ. 2548 โดยมีจุดประสงค์เพื่อให้การสร้างเกมเข้าถึงง่ายขึ้น โดยในปีต่อมา ยูนิตี ได้รับรางวัลรองชนะเลิศในหมวดการใช้งานที่ดีที่สุดของ Mac OS X Graphics ในงาน Apple Design Awards ของ  แอปเปิล เมื่อปี พ.ศ. 2549
ต่อมาในปี พ.ศ. 2550 ยูนิตี เวอร์ชัน 2 ก็ได้เปิดตัวพร้อมคุณสมบัติใหม่ 50 รายการโดยประมาณตัวอย่างเป็น การทำแสงแบบเรียลไทม์, แสงรูแบบทิศทาง, แสงรูปแบบไฟฉาย, การเล่นไฟล์วิดีโอ เป็นต้น, เมื่อ แอปเปิล ได้เปิดตัว App Store ในปี พ.ศ. 2551, ยูนิตีก็ได้เพิ่มการรองรับแพลตฟอร์ม iOS ในเวลาไม่นานและเป็นเวลาหลายปีที่เอนจินนี้ไม่มีคู่แข่งสำหรับแพลตฟอร์มนี้ ทำให้เป็นที่รู้จักกันดีในหมู่ผู้พัฒนาเกมสำหรับแพลตฟอร์ม iOS
ในปี พ.ศ. 2553 ยูนิตีเวอร์ชัน 3 เปิดตัวพร้อมกับการรองรับแพลตฟอร์ม แอนดรอยด์ และคุณสมบัติใหม่ตัวอย่างเช่น Deferred Rendering, ระบบการแก้ไขตัวไม้, ระบบการแสดงตัวอักษร, การทำ UV Mapping โดยอัตโนมัติ, ระบบปรับแต่งเสียง และคุณสมบัติกับการปรับปรุงอื่นๆ อีกมากมาย
ในปี พ.ศ. 2555 ยูนิตีเวอร์ชัน 4 เปิดตัวพร้อมกับการรองรับ ไดเรกต์เอกซ์ 11, แพลตฟอร์มลินุกซ์, อะโดบี แฟลช, การทำแผนที่พื้นผิวแบบสามมิติ, การทำแสงแบบเรียลไทม์ในทุกแพลตฟอร์ม, ระบบแอนิเมชันแบบใหม่เรียกว่า Mecanim และคุณสมบัติกับการปรับปรุงอื่นๆ อีกมากมาย
ในปี พ.ศ. 2558 ยูนิตี 5 ได้เปิดพร้อมกับคุณสมบัติใหม่ตัวอย่างเช่น การทำโกลบอลอินลูมิเนชันแบบเรียลไทม์, การรองรับแพลตฟอร์มเว็บจีแอล, นินเท็นโด สวิตช์, Google Daydream, Vulkan และการปรับปรุงอีกมากมายหลากหลายพันรายการเช่น ระบบฟิสิกส์เวอร์ชันใหม่, การปรับปรุงระบบแสง และ เสียง, การเล่นวิดีโอ 360 องศา เป็นต้น
ประวัติ > ยูนิตี 2017-2022

เมื่อปลายปี พ.ศ. 2559 ยูนิตีได้มีการปลี่ยนแปลงวิธีการระบุเวอร์ชันจาก การนับแบบลำดับ เป็น ปีที่เปิดตัว
ยูนิตี 2017 ได้เปิดตัวพร้อมกับคุณสมบัติใหม่ตัวอย่างเช่น Timeline, Cinemachine, Assembly Definition และการปรับปรุงคุณสมบัติในส่วนของเครื่องมือและการรองรับ ดอตเน็ตเฟรมเวิร์ก 4.6
ยูนิตี 2018 ได้เปิดตัวพร้อมกับคุณสมบัติใหม่ตัวอย่างเช่น Scriptable Render Pipeline พร้อมกับ Lightweight Render Pipeline และ High-Definition Rendering Pipeline, Entity Component System, Burst Compiler, Job System, Shader Graph, Post Processing เวอร์ชันใหม่, ระบบจัดการแพ็คเกจ, เครื่องมือสำหรับการทำการเรียนรู้ของเครื่อง และการปรับปรุงในส่วนต่างๆ ของเครื่องมือ
ซอร์สโค้ดสำหรับภาษาซีชาร์ปได้เผยแพร่ภายใต้สิทธิ์ "ใช้เพื่ออ้างอิงเท่านั้น" ซึ่งห้ามมิให้ แจกจ่ายซ้ำ และ แก้ไข
ยูนิตี 2019 ได้เปิดตัวพร้อมกับคุณสมบัติใหม่ตัวอย่างเช่น Ray Tracing, UIElements และกับการการปรับปรุงคุณสมบัติมากมายตัวอย่างเช่น ระบบฟิสิกส์เวอร์ชันใหม่, การอัปเดตหน้าตาของส่วนต่อประสานกับผู้ใช้ เป็นต้น
ยูนิตี 2020 ได้เปิดตัวพร้อมกับคุณสมบัติใหม่ตัวอย่างเช่น Safe Mode และการปรับปรุงคุณสมบัติอย่างเช่น การปรับปรุงในส่วนเครื่องมือ เช่น การอัปเดตระบบจัดการแพ็คเกจ, การนำเข้าไฟล์ที่รวดเร็วขึ้น, การรองรับภาษาซีชาร์ปเวอร์ชัน 8 (เฉพาะบางส่วน) และอื่นๆ อีกมากมายเป็นต้น
ยูนิตี 2021 ได้เปิดตัวพร้อมกับคุณสมบัติใหม่ตัวอย่างเช่น ระบบใช้สร้างวิดีโอเกมแบบหลายผู้เล่น, การเขียนโปรแกรมด้วยภาพ และการปรับปรุงคุณสมบัติอย่างเช่น การการรองรับภาษาซีชาร์ปเวอร์ชัน 8 อย่างสมบรูณ์, การปรับปรุงระบบ IL2CPP, การรองรับดอตเน็ตสแตนดาร์ด 2.1 และอื่นๆ อีกมากมาย
ปัจจุบันยูนิตีมีผู้ใช้รวมทั้งหมดจำนวน 1.5 ล้านผู้ใช้ และ มีชิ้นงานที่ทำโดยยูนิตีได้ไปอยู่บนอุปกรณ์มากกว่า 1.5 พันล้านเครื่อง
แพลตฟอร์มที่รองรับ

ตัวซอฟต์แวร์ที่ใช้สำหรับพัฒนานั้นรองรับบนแพลตฟอร์ม ไมโครซอฟท์วินโดวส์, แมคโอเอส และ ลินุกซ์ ส่วนตัวเอนจินเองนั้นรองรับมากถึง 20 แพลตฟอร์ม, อ้างอิงจากเอกสารคู่มือมีดังนี้
แพลตฟอร์มสำหรับเครื่องเดสก์ท็อป: ไมโครซอฟท์วินโดวส์, แมคโอเอส, ลินุกซ์
แพลตฟอร์มสำหรับเครื่องพกพา: ไอโอเอส, แอนดรอยด์, แอนดรอยด์ ทีวี, ทีวีโอเอส
แพลตฟอร์มบนเว็บ: เว็บจีแอล
แพลตฟอร์มสำหรับเครื่องคอนโซล: เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์วันซีรีส์ X และ S, นินเท็นโด_สวิตช์, สตาเดีย
แพลตฟอร์มสำหรับอุปกรณ์ความเป็นจริงเสมือน และ ความเป็นจริงเสริม:  Reality Labs,  เพลย์สเตชัน วีอาร์, กูเกิล  AR Core,  แอปเปิล AR Kit, Windows Mixed Reality, Magic Leap, สตีม VR, กูเกิล Cardboard
ภาษาที่ใช้เขียน

ตัวเอนจินนั้นใช้ภาษาซีพลัสพลัสในการเขียนเป็นแกนกลางหลักของระบบและมีภาษาซีชาร์ปครอบทับการทำงานต่างๆ เช่น ระบบส่วนติดต่อกับพื้นหลัง, การทำงานของตัวเกมที่ผู้พัฒนาต้องการ และ อื่นๆ ด้วย Mono
ผู้พัฒนาสามารถเขียนด้วยภาษาซีพลัสพลัสได้ แต่ยังไงก็ตามผู้พัฒนาสามารถเขียนภาษาซีพลัสพลัสได้แค่ในส่วนการทำงานพื้นหลังเท่านั้นเช่น ระบบเสียง, บริการพื้นหลัง, ปลั๊กอิน ซึ่งการปฏิสัมพันธ์กับเอนจินทำได้ค่อนข้างน้อย ดังนั้นภาษาภาษาซีชาร์ปจึงเหมาะสมสำหรับกับการใช้ในการพัฒนามากกว่า
ภาษาที่ใช้เขียน > ดูเพิ่ม

ผู้พัฒนาที่ไม่มีประสบการณ์การเขียนโปรแกรมสามารถใช้การเขียนโปรแกรมด้วยภาพได้ แต่คุณสมบัตินี้เป็นส่วนเสริมดังนั้นผู้พัฒนาจำเป็นต้องติดตั้งแพ็กเก็จจาก "ตัวจัดการแพ็คเกจ" ก่อนถึงจะสามารถใช้งานได้
ยูนิตี ได้เคยรองรับภาษาจาวาสคริปต์ (ยูนิตี เรียกสิ่งนี้ว่า: UnityScript) และ ภาษาบู อีกด้วย แต่ด้วยไม่ได้รับความนิยม และ ปัญหาต่างๆ จีงทำให้ภาษาจาวาสคริปต์ (UnityScript) ถูกประกาศเลิกพัฒนาในเวอร์ชัน 2017.2  และถูกถอดออกอย่างสมบูรณ์ในเวอร์ชัน 2018.2 และภาษาบูในเวอร์ชัน 5.0
ค่าบริการสมัครสมาชิก

ยูนิตี มีค่าบริการสมัครสมาชิกหลักๆ อยู่ 4 แบบคือ Student, Personal, Plus, Pro และ Enterprise
| รูปแบบ | คุณสมบัติหลัก | ปรับแต่งหน้าจอสแปลช | การเข้าถึงซอร์สโค้ดซีพลัสพลัส | สร้างและนำไปลงกับแพลตฟอร์มปิด | การสนับสนุนทางเทคนิคจากยูนิตี | ราคา |
| --- | --- | --- | --- | --- | --- | --- |
| Student | มี | บางส่วน | ไม่มี | ไม่มี | ไม่มี | ฟรี |
| Personal | มี | บางส่วน | ไม่มี | ไม่มี | ไม่มี | ฟรี |
| Plus | มี | มี | ไม่มี | ไม่มี | ไม่มี | $40 (ประมาณ 1,260฿) ต่อเดือน $399 (ประมาณ 12,600฿) ต่อปี |
| Pro | มี | มี | มีค่าใช้จ่ายเพิ่มเติม | มี | มีค่าใช้จ่ายเพิ่มเติม | $150 (ประมาณ 4,700฿) ต่อเดือน $1,800 (ประมาณ 56,825฿) ต่อปี |
| Enterprise | มี | มี | มีค่าใช้จ่ายเพิ่มเติม | มี | มี | $4000 (ประมาณ 133,344฿) ต่อเดือน |
ถ้ารายได้หรือเงินทุนของผู้พัฒนาน้อยกว่าหนึ่งแสนดอลลาร์ใน 12 เดือนที่ผ่านมา จะสามารถใช้รุ่น Personal ได้ แต่ถ้ามากกว่าหนึ่งแสนดอลลาร์จะต้องใช้รุ่น Plus หรือสูงกว่าและ Pro หรือ Enterprise ถ้ามากกว่าสองแสนดอลลาร์
รุ่น Student เหมาะสมกับผู้ที่อายุมากกว่า 16 ปี และมีสถานะเป็นนักเรียน, ใบอนุญาตนี้มีอายุเพียงแค่หนึ่งปีเท่านั้นหลังจากเปิดใช้งาน
ยูนิตี ไม่คิดค่าส่วนหักค่าตอบแทนจากชิ้นงานที่ถูกขายออกไป
บริการอื่นๆ > Asset Store

Unity Asset Store คือพื้นที่ ที่ผู้พัฒนาสามารถ ซื้อ หรือ ขายชิ้นงานของตัวเองได้, ในร้านค้ามีชิ้นงานมากมายหลากหลายรูปแบบเช่น โมเดลตัวละคร, โมเดลสิ่งก่อสร้าง, ไฟล์เสียง, สคริปต์, เครื่องมือเสริม และ อื่นๆ อีกมากมาย
บริการอื่นๆ > Forum

Unity Forum คือพื้นที่ ที่ผู้พัฒนาสามารถใช้เพื่อติดตามข่าวสารจากยูนิตี, ตั้งถาม, พูดคุย กับผู้พัฒนารายอื่นๆ ในชุมชนได้
ดูเพิ่ม

โกโด (เกมเอนจิน)
ฟรอสต์ไบต์ (เกมเอนจิน)
อันเรียลเอนจิน
แหล่งข้อมูลอื่น

เว็บไซต์อย่างเป็นทางการ
ค่าบริการสมัครสมาชิก
ฤคเวท ศึกเทวยุทธ์

ฤคเวท ศึกเทวยุทธ์ (ญี่ปุ่น: 聖伝; โรมาจิ: Seiden; อังกฤษ: RG Veda) เป็นการ์ตูนญี่ปุ่นที่วาดโดยกลุ่มเขียนการ์ตูน CLAMP ตีพิมพ์ครั้งแรกในญี่ปุ่นในปีค.ศ. 1989 ในฐานะเรื่องเปิดตัวของ CLAMP เนื้อเรื่องใช้พื้นฐานของตำนานเทพปกรณัมฮินดู แม้กระทั่งชื่อเรื่อง RG Veda นั้น ก็หมายถึง ฤคเวท นั่นเอง
เนื้อเรื่องเป็นแนวการต่อสู้และเดินทาง โดยมีตัวเอก 2 ตัวคือ ยาชาโอ และ อาชูร่า ทั้งคู่ออกเดินทางเพื่อตามหาหกดาราและโค่นล้มไทซาคุเท็น
CLAMP ยังได้ใช้ตัวละครจากในเรื่อง มาใช้ใหม่ในเรื่อง สึบาสะ สงครามเทพข้ามมิติ ด้วย
เนื้อเรื่อง

นิหายไปไหน
รายชื่อตอน

| ด ค กผลงานของ แคลมป์ (CLAMP) |
| --- | --- |
ANGELIC LAYER Wish  ซากุระ มือปราบไพ่ทาโรต์  ชมรมนักสืบแคลมป์  ชอบ คำนี้ให้ด้วยดวงใจบริสุทธิ์  ดิจิทัล เลดี้  โตเกียวบาบิโลน   เมจิกไนท์ เรย์เอิร์ธ  X พลังล้างโลก  CLOVER  Lawful Drug  สึบาสะ สงครามเทพข้ามมิติ  XXXโฮลิค  ฤคเวท ศึกเทวยุทธ์  Sweet Valerian  โคบาโตะ  Miyuki-chan in Wonderland  Gakuen Tokkei DUKLYON  Shirahimeshō
ต๋อยเซมเบ้พากย์กินทามะ ปี3ปี4
ยูโรเปียน 2000 แอร์ไลน์

ยูโรเปียน 2000 แอร์ไลน์ (อังกฤษ: European 2000 Airlines) เป็นสายการบินสัญชาติมอลตา โดยมีฐานการบินหลักในท่าอากาศยานเบียร์จิในตราปานี และมีสำนักงานใหญ่ในฮัลลูอา สายการบินให้บริการเที่ยวบินสู่จุดหมายปลายทางสี่แห่งในยุโรปและแอฟริกาตอนเหนือ
ประวัติ

ยูโรเปียน 2000 แอร์ไลน์ก่อตั้งขึ้นในช่วงฤดูร้อน ค.ศ. 2003 โดยมีแผนที่จะทำการบินระหว่างมอลตาและหมู่เกาะในบริเวณแคว้นซิซิลีและเมดิเตอร์เรเนียน รวมถึงเชื่อมต่อมอลตากับเมืองอื่นๆ ในยุโรป เครือรัฐเอกราช และตะวันออกกลาง สายการบินมีปัญหาในการดำเนินงานมาโดยตลอด ในเดือนกันยายน ค.ศ. 2003 ซีอีโอและนักบินของสายการบินถูกจำกุมในข้อหาบินโดยไม่มีใบรับรองและฉ้อโกงทางการเงิน นำมาสู่การส่งคืนเครื่องบินทั้งหมดให้แก่ผู้เช่าในเดือนตุลาคม ค.ศ. 2003 และการเลิกดำเนินงานในที่สุด[ต้องการอ้างอิงเพิ่มเติม]
สายการบินเริ่มกลับมาดำเนินงานอีกครั้งในปี 2005 โดยเมื่อวันที่ 9 กันยายน สายการบินได้ทำข้อตกลงกับ Scirocco World Travel ผู้ให้บริการทัวร์ในซิซิลี เพื่อเป็นร่วมมือในการดำเนินเที่ยวบินสู่ซิซิลี ยูโรเปียน 2000 แอร์ไลน์ทำการบินเที่ยวแรกระหว่างมอลตาและตราปานีเมื่อวันที่ 22 กันยายน ค.ศ. 2005 สายการบินเลิกดำเนินงานในปี 2013
จุดหมายปลายทาง

สายการบินมีแผนที่จะทำการบินจากตราปานีสู่มอลตา ตูนิส และตริโปลี
ฝูงบิน

ยูโรเปียน 2000 แอร์ไลน์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แฟร์ไชลด์ เมโทร 23 | 2 | ไม่ทราบ | 2013 |  |
ดูเพิ่ม

รายชื่อสายการบินในอดีตของประเทศมอลตา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ European 2000 Airlines
เว็บไซต์ทางการ เก็บถาวร 2007-04-10 ที่ เวย์แบ็กแมชชีน
https://www.ch-aviation.com 2024-04-09 (ภาษาอังกฤษ)
https://archive.businesstoday.com 2024-04-09 (ภาษาอังกฤษ)
| ด ค ก สายการบินในประเทศมอลตา |
| --- | --- |
ตามกำหนดการ:  ยูโรวิงส์ ยุโรป  เคเอ็มมอลตาแอร์ไลน์  เลาดายุโรป  มอลตาแอร์  ยูนิเวอร์ซัลแอร์  วิซซ์แอร์ มอลตา 
เช่าเหมาลำ:  แอร์ฮอไรซอนท์  แอร์เอกซ์ชาร์เตอร์  คอเรนดอนแอร์ไลน์ ยุโรป  ฟรีเบิร์ดแอร์ไลน์ ยุโรป  ไฮฟลาย มอลตา  มอลตาเมดแอร์  เมเดเวีย  วิสตาเจ็ต 
อดีต:  แอร์มอลตา  บีเอเอส  บริติชเจ็ต  อีฟลาย  ยูโรเปียน 2000 แอร์ไลน์  แอร์แม็สเอวิเอชัน  มอลตาแอร์ชาร์เตอร์  มอลตาแอร์ไลน์  เดอะมอลตาอินสโตนแอร์ไลน์ 
แฟร์ไชลด์ เมโทร 23 ของยูโรเปียน 2000
ศรีนคร

บทความนี้เกี่ยวกับเมืองในประเทศอินเดีย สำหรับความหมายอื่น ดูที่ ศรีนคร (แก้ความกำกวม)
| ศรีนคร |
| --- | --- |
นคร
ศรีนครและทะเลสาบดาล
ประเทศ: อินเดีย
รัฐ: รัฐชัมมูและกัศมีร์
อำเภอ: ศรีนคร
การปกครอง
 • ผู้ว่า: นรินทเร นาถ โวหาร
พื้นที่
 • นคร: 294 ตร.กม. (114 ตร.ไมล์)
ความสูง: 1,585 เมตร (5,200 ฟุต)
ประชากร (2011)
 • นคร: 1,180,570 คน
 • อันดับ: 34
 • ความหนาแน่น: 4,000 คน/ตร.กม. (10,000 คน/ตร.ไมล์)
 • รวมปริมณฑล: 1,273,312 คน
 • อันดับความเป็นนคร: 38
ภาษา
 • ทางการ: ภาษาอูรดู
 • อื่น ๆ: ภาษากัศมีร์
 • ท้องถิ่น: ภาษากัศมีร์
เขตเวลา: UTC+5:30 (IST)
PIN: 190 001
รหัสโทรศัพท์: 0194
ทะเบียนพาหนะ: JK 01
อัตราส่วนเพส: 888 ♀/ 1000 ♂
การรู้หนังสือ: 69.15%
เว็บไซต์: www.srinagar.nic.in
ศรีนคร (แคชเมียร์: سری نگر; อูร์ดู: شرینگر; โดกรี: श्रीनगर; อังกฤษ: Srinagar) เป็นเมืองหลวงของรัฐทางเหนือสุดของอินเดีย รัฐชัมมูและกัศมีร์ ตั้งอยู่ในหุบเขาแคชเมียร์ บนฝั่งแม่น้ำเฌลัม สูงจากระดับน้ำทะเลปานกลาง 1,600 เมตร เป็นหนึ่งในเมืองใหญ่ที่สุดของอินเดียที่ไม่ได้นับถือศาสนาฮินดู โดยมีมุสลิม 97% เมืองมีประชากร 894,940 คน (ค.ศ. 2001) เมืองผลิตพรม ไหม เงิน เครื่องหนัง ภาชนะทองแดง มีการแกะสลักไม้ การท่องเที่ยว
ยูโรไฟเตอร์ ไทฟูน

ยูโรไฟเตอร์ ไทฟูน
ยูโรไฟเตอร์ ไทฟูน  (อังกฤษ: The EURO FIGHTER 2000 (Typhoon)) ในเดือน ธันวาคม ค.ศ. 1983 กองทัพอากาศ ฝรั่งเศส ,เยอรมนีตะวันตก ในขณะนั้น(ก่อนรวมประเทศกับเยอรมนีตะวันออก) , อิตาลี, สเปน, และสหราชอาณาจักร ได้ประกาศโครงการ ร่วมกัน ที่จะพัฒนาเครื่องบินรบ สำหรับศตวรรษหน้า และให้ชื่อว่า FEFA ( เครื่องบินรบ ในอนาคต ของยุโรป). FEFA ตอนแรกคาดว่าจะเข้าประจำการทั้ง 5 ประเทศ กลางปี 1990 แต่ ตั้งแต่เริ่มโครงการก็เกิดปัญหา และอุปสรรค จากการเมือง ,ธุรกิจ ,ด้านเทคนิค และการทหารการไม่เห็นด้วย กับขนาด และกำหนดการผลิต ทำให้ฝรั่งเศส ถอนตัวออกจากโครงการ ในเดือน ก.ค. 1985 ( ฝรั่งเศสต้องการเลื่อนการผลิตออกไปเพราะว่า กำหนดการไปแข่งกับเครื่อง มิราจ 2000 ซึ่งฝรั่งเศสเป็นผู้สร้าง) ในเดือน มิ.ย. ค.ศ. 1986 บริษัทยูโรไฟท์เตอร์ ได้จัดตั้งขึ้น ปัจจุบันคือ EFA (Europian Fighter Aircraft ) ประกอบด้วยบริษัท British Aerospace จากสหราชอาณาจักร (33%) , บริษัท MBB จากเยอรมนี (ปัจจุบัน DASA 33%) , Aeritalia จากอิตาลี (ปัจจุบัน Alenia 21%) , และ CASA จากสเปน (13%)
ปัจจุบันเครื่องนี้ เป็นที่รู้จักกันในนาม Eurofighter 2000. เริ่มบินครั้งแรก วันที่ 27 มีนาคม ค.ศ. 1994.การส่งมอบ เครื่องลำแรก คาดว่าในปี 2000 แต่ กองทัพอากาศ สหราชอาณาจักรจะได้รับประมาณปี 2005 
การออกแบบ ปีกต่ำ ,อัตตราความยาวของปีก ต่อความกว้างต่ำ, ไม่มีแพนหาง , ปีกสามเหลี่ยม และลู่หลัง 53 องศา ,ใต้ลำตัวทั้งสองข้าง เป็นทางอากาศเข้าเครื่องยนต์ ขอบล่าง ของช่องปรับได้ มีจุดประสงค์ให้ใช้ งานได้ 6,000 ช.ม. หรือ 30 ปี
โครงสร้างต่างๆ

โครงสร้าง ;ลำตัว , ปีก (รวม flaperon ด้านใน) , กระโดงหาง , และแพนบังคับที่กระโดงหาง ทำด้วย CFC ( Carbon Fiber Composites )
สำหรับ foreplane , flaperons ด้านนอก และ exhaust nozzles ทำด้วย titanium
จมูก ส่วนหน้า ที่ปิด เรดาร์ และปลายกระโดงหาง ทำด้วย GRFP
ชายหน้า slats , pods ปลายปีก , ชายหน้า fin , ชายหลัง rudder และ fairings ทำด้วย aluminum-lithium alloy
ล้อมรอบฝาครอบนักบิน ทำด้วย magnesium alloy .
BAe: สร้าง ลำตัวส่วนหน้า, foreplanes , ด้านขวาของชายหน้า slat and flaperons , และ fin and center line pylon
DASA: สร้าง ลำตัวส่วนกลาง
Alania ; สร้าง ปีกซ้าย รวมถึงชิ้นส่วนพื้นผิวที่เคลื่อนไหวได้
Alenia / CASA ;สร้างส่วนท้ายของลำตัว
CASA / BAe ;สร้างปีกขวา
เครื่องบินประกอบด้วย 2 x Eurojet EJ200 advance technologies turbofans ( แรงขับเคลื่อน ประมาณ 60kN , 90kN ถ้าจุด afterburner).
ประเทศผู้ใช้งาน

ออสเตรีย
เยอรมนี
อิตาลี
ซาอุดีอาระเบีย
สเปน
สหราชอาณาจักร
โอมาน
คูเวต
กาตาร์
รายละเอียด Eurofighter Typhoon

เครื่องยนต์ บริษัท EuroJet  รุ่น EJ 200 turbofan with afterburn จำนวนเครื่องยนต์   2
แรงขับเครื่องยนต์ ปกติ 60 กิโลนิวตัน (13,490 ปอนด์) ถ้าใช้สันดาปท้าย  90 กิโลนิวตัน (20,250 ปอนด์)
ความยาวของปีก (ปลายปีก ถึง ปลายปีก) 10.95 เมตร (35 ฟุต 11 นิ้ว)
ความยาวลำตัว 15.96 เมตร (52.36 ฟุต)
ความเร็วสูงสุด   2,500 กิโลเมตรต่อชั่วโมง
รัศมี ระยะทำการรบ 1,390 กิโลเมตร (750 ไมล์)
น้ำหนักบินขึ้น  23,000 กิโลกรัม (50,706 ปอนด์)
เพดานบินสูงสุด 19,800 เมตร (65,000 ฟุต)
ความจุเชื้อเพลิง 4,000 กิโลกรัม (8,818 ปอนด์)
จำนวนนักบิน 1 คน  ,2 คนสำหรับฝึก
อาวุธ สร้างมากับเครื่อง 27 mm. Mauser gun13 จุด สำหรับติดตั้งภายนอก5 จุดอยู่ใต้ลำตัว และ 4 จุดแต่ละปีก ทั่วไป: 4x AIM-120, 2xAIM-9 , 1 tank,6 x penguin ASMsหรือ: 4 x AIM-120 , 2 x AIM-9 , 1 tank,5 x 450 kg.bomb
น้ำหนักบรรทุกภายนอก 6,500-8,000 กิโลกรัม (14,330-17,637 ปอนด์)
ดูเพิ่ม

เฉิงตู เจ-10
มิโคยัน มิก-29รุ่นเอ็ม
ดัซโซลท์ ราฟาเอล
ยาส 39
เอฟ-16อี/เอฟ ไฟท์ติ้งฟอลคอน บล็อก 60
มิตซูบิชิ เอฟ-2
ประเทศผู้ใช้งานยูโรไฟต์เตอร์ ไทฟูน
Italian Air Force Typhoon
Spanish Eurofighter Typhoon
RAF Typhoon F2
ศักยภาพก่อโรค

ศักยภาพก่อโรค (อังกฤษ: virulence) เป็นความสามารถของจุลชีพในการติดเชื้อหรือก่อความเสียหายต่อตัวถูกเบียน
ในบริบทของยีนสำหรับระบบยีน ซึ่งมักใช้ในพืช ศักยภาพก่อโรคหมายความถึงความสามารถของจุลชีพก่อโรคในการติดเชื้อตัวถูกเบียนที่ต้านทาน ในบริบทอื่นส่วนใหญ่ โดยเฉพาะในระบบสัตว์ ศักยภาพก่อโรคหมายความถึงระดับความเสียหายที่จุลชีพก่อต่อตัวถูกเบียน ความสามารถก่อโรค (pathogenicity) ของสิ่งมีชีวิตตัดสินจากปัจจัยศักยภาพก่อโรค
ในนิเวศวิทยา ศักยภาพก่อโรคเป็นการเสียความแข็งแรงของตัวถูกเบียนที่ปรสิตชักนำ อาจเข้าใจศักยภาพในแง่ของสาเหตุใกล้ชิด คือ ลักษณะจำเพาะของจุลชีพที่ทำให้ตัวถูกเบียนป่วย และเป็นสาเหตุสุดท้าย คือ แรงกดดันทางวิวัฒนาการซึ่งนำไปสู่ลักษณะที่ก่อโรคได้ในสายพันธุ์จุลชีพก่อโรค
ศักย์ของกัลวานี

ศักย์ของกัลวานี (อังกฤษ: Galvani potential) (หรือความต่างศักย์ของกัลวานี, หรือความต่างศักย์ภายใน, Δφ, delta phi) ในสาขาไฟฟ้าเคมีเป็นความต่างศักย์ไฟฟ้าระหว่างสองจุดในกลุ่มของสองสถานะ สถานะเหล่านี้สามารถเป็นของแข็งสองชนิดที่แตกต่างกัน (เช่นโลหะสองชนิดเชื่อมต่อกัน), หรือของแข็งหนึ่งชนิดและของเหลวหนึ่งชนิด (เช่นขั้วไฟฟ้าชนิดหนึ่งแช่อยู่ในอิเล็กโทรไลต์ชนิดหนึ่ง)
โดยทั่วไป ความต่างศักย์ของกัลวานีจะสามารถวัดได้เมื่อสองสถานะนั้นมีส่วนผสมทางเคมีที่เหมือนกันเท่านั้น
ศักย์ของกัลวานีได้รับการตั้งชื่อตามนายลุยจี กัลวานี
ยูฟ่าเนชันส์ลีก

สำหรับการแข่งขันฟุตบอลหญิง ดูที่ ยูฟ่าวีเมนส์เนชันส์ลีก
| --- | --- |

ก่อตั้ง: ค.ศ. 2018
ภูมิภาค: ยุโรป (ยูฟ่า)
จำนวนทีม: 55
ทีมชนะเลิศปัจจุบัน:  สเปน (สมัยที่ 1)
ทีมที่ประสบความสำเร็จที่สุด:  ฝรั่งเศส  สเปน  โปรตุเกส (ทีมละ 1 สมัย)
เว็บไซต์: เว็บไซต์ทางการ
 ยูฟ่าเนชันส์ลีก ฤดูกาล 2024–25
ยูฟ่าเนชันส์ลีก (อังกฤษ: UEFA Nations League) เป็นการแข่งขันฟุตบอลทีมชาติในยุโรปซึ่งเป็นสมาชิกของยูฟ่าประเภทลีกซึ่งได้เริ่มการแข่งขันในฤดูกาล 2018-19
รูปแบบการแข่งขัน

ในปีฤดูกาล 2018/19 ซึ่งเป็นการจัดการแข่งขันครั้งแรกนั้นจะจัดอันดับดิวิชันโดยวัดจากค่าสัมประสิทธิ์ จากชาติสมาชิกยูฟ่าทั้ง 55 ชาติ จะแบ่งออกเป็น 4 ระดับ ดังนี
ลีกเอ มี 12 ทีม อันดับ 1-12  จะมี 4 กลุ่ม กลุ่มละ 3 ทีม
ลีกบี มี 12 ทีม อันดับ 13-24 จะมี 4 กลุ่ม กลุ่มละ 3 ทีม
ลีกซี มี 15 ทีม อันดับ 25-39 จะมี 4 กลุ่ม 1 กลุ่ม 3 ทีม อีก 3 กลุ่ม 4 ทีม
ลีกดี มี 16 ทีม อันดับ 40-55 จะมี 4 กลุ่ม กลุ่มละ 4 ทีม
สำหรับรูปแบบการแข่งขัน "ยูฟ่าเนชันส์ลีก" จะแบ่งชาติสมาชิกทั้ง 55 ชาติ ออกเป็น 4 ลีก ดังนี้
ลีกเอ แบ่งเป็น 4 กลุ่ม กลุ่มละ 3 ทีม ทีมอันดับ 1 ของทั้ง 4 กลุ่ม จะผ่านเข้าไปเล่นในรอบรองชนะเลิศ ทีมชนะในรอบรองฯ จะเข้าไปเล่นนัดชิงชนะเลิศ ทีมแพ้ในรอบรองจะไปชิงอันดับที่ 3 และทีมที่อยู่อันดับที่ 3 ของทั้ง 4 กลุ่มจะตกลงไปเล่นในลีกบี ในฤดูกาลหน้า
ลีกบี แบ่งเป็น 4 กลุ่ม กลุ่มละ 3 ทีม ทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกเอในฤดูกาลต่อไป ส่วนทีมอันดับ 3 ของทั้ง 4 กลุ่ม จะหล่นลงไปเล่นลีกซีในฤดูกาลต่อไป
ลีกซี แบ่งเป็น 4 กลุ่ม กลุ่มละ 4 ทีม 3 กลุ่ม และมี 1 กลุ่ม 3 ทีม ทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกบีในฤดูกาลต่อไป ส่วนทีมอันดับ 4 ของ 3 กลุ่ม และทีมอันดับ 3 จะหล่นลงไปเล่นลีกดีในฤดูกาล
ลีกดี แบ่งเป็น 4 กลุ่ม กลุ่มละ 4 ทีม โดยทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกซีในฤดูกาลต่อไป
รูปแบบการแข่งขัน > สิทธิ์การเข้าไปเล่น ฟุตบอลชิงแชมป์แห่งชาติยุโรป

หลังจากจบรอบแบ่งกลุ่มแล้ว แต่ละชาติในยูฟ่า จะแข่งขันฟุตบอลยูโร รอบคัดเลือกตามปกติ
โดยสิทธิ์การเข้าร่วมฟุตบอลยูโร จากรอบคัดเลือกปกติจะมีทั้งหมดรวม 20 ทีม ซึ่งจะเหลือที่ว่างอยู่ 4 ทีม ซึ่งยูฟ่าจะนำผลการแข่งขันในยูฟ่าเนชันส์ลีกของแต่ละลีกนำมาหาทีมที่จะได้โควตาไปเล่นฟุตบอลยูโร
โดยแต่ละลีก จะมีสิทธิ 1 โควตา สำหรับยูโรรอบสุดท้าย วิธีการได้สิทธิ์ 1 โควตานั้น ทีมจากแชมป์กลุ่ม 1 2 3 4 ของแต่ละลีก จะนำมาแข่งขันเพลย์ออฟกัน เพื่อหาทีมแชมป์เพลย์ออฟของแต่ละลีก ทีมที่ได้แชมป์เพลย์ออฟ ก็จะได้สิทธิ์ฟุตบอลยูโรทันที
แต่ในกรณีที่ทีมแชมป์ของกลุ่มนั้น ๆ ได้สิทธิ์ไปฟุตบอลยูโรรอบสุดท้ายอยู่แล้ว ก็จะเลื่อนลงมาให้ทีมอันดับต่อไปในลีก (โดยคิดคะแนนเรียงกันทั้ง 4 ทีมแบบไม่อิงกลุ่ม) คือไม่ว่าอย่างไรก็ตาม จะมีทีมได้แข่งขันรอบเพลย์ออฟอย่างแน่นอน เป็นจำนวน 16 ทีม เพื่อหาเอา 4 ทีม เข้าไปเล่นในฟุตบอลยูโร รอบสุดท้ายต่อไป
ผลการแข่งขัน

| ฤดูกาล> ฤดูกาล.2018–19   รายละเอียด.2020–21 รายละเอียด.2022–23 รายละเอียด | เจ้าภาพ> เจ้าภาพ. โปรตุเกส. อิตาลี. เนเธอร์แลนด์ |  | รอบชิงชนะเลิศ> ชนะเลิศ. โปรตุเกส. ฝรั่งเศส. สเปน | รอบชิงชนะเลิศ> ผล.1–0.2–1.0–0  (ต่อเวลา) 5–4  (ลูกโทษ) | รอบชิงชนะเลิศ> รองชนะเลิศ. เนเธอร์แลนด์. สเปน. โครเอเชีย |  | เพลย์ออฟ อันดับ 3> อันดับ 3. อังกฤษ. อิตาลี. อิตาลี | เพลย์ออฟ อันดับ 3> ผล.0–0  (ต่อเวลา) 6–5  (ลูกโทษ).2–1.3–2 | เพลย์ออฟ อันดับ 3> อันดับ 4. สวิตเซอร์แลนด์. เบลเยียม. เนเธอร์แลนด์ |
| --- | --- | --- | --- | --- | --- | --- | --- | --- | --- |
2024–25 รายละเอียด:
ผลการแข่งขัน > ผลการแข่งขันแบ่งตามทีม

| ทีม | ชนะเลิศ | รองชนะเลิศ | อันดับ 3 | อันดับ 4 |
| --- | --- | --- | --- | --- |
|  สเปน | 1 (2023) | 1 (2021) |  |  |
|  โปรตุเกส | 1 (2019*) |  |  |  |
|  ฝรั่งเศส | 1 (2021) |  |  |  |
|  เนเธอร์แลนด์ |  | 1 (2019) |  | 1 (2023) |
|  โครเอเชีย |  | 1 (2023) |  |  |
|  อิตาลี |  |  | 2 (2021, 2023) |  |
|  อังกฤษ |  |  | 1 (2019) |  |
|  สวิตเซอร์แลนด์ |  |  |  | 1 (2019) |
|  เบลเยียม |  |  |  | 1 (2021) |
ดูเพิ่ม

คอนคาแคฟเนชันส์ลีก
ซีเอเอฟเนชันส์ลีก
ฟุตบอลชิงแชมป์แห่งชาติยุโรป
แหล่งข้อมูลอื่น

เว็บไซต์ทางการ
| ด ค กฟุตบอลระหว่างประเทศ |
| --- | --- | --- |
 ฟีฟ่า  สหพันธ์  ทีม  การแข่งขัน  ฟุตบอลโลก ยู-20  ยู-17  โอลิมปิก  โอลิมปิกเยาวชน  กีฬามหาวิทยาลัยโลก  อันดับโลก  รางวัลฟุตบอลยอดเยี่ยมของฟีฟ่า  ไทม์ไลน์ 
| แอฟริกา |  ซีเอเอฟ – แอฟริกาคัพออฟเนชันส์ ยู-23  ยู-20  ยู-17  เนชันส์ลีก  ภูมิภาค (เหนือ, ตะวันตก, กลาง, ตะวันออก, ใต้)  ระหว่างทวีป (อาหรับ)  |  |
| เอเชีย |  เอเอฟซี – เอเชียนคัพ ยู-23  ยู-20  ยู-17  เนชันส์ลีก  ภูมิภาค (อาเซียน, ตะวันออก, ใต้, กลาง, ตะวันตก)  ระหว่างทวีป (อาหรับ)  |  |
| ยุโรป |  ยูฟ่า – ยูโร ยู-21  ยู-19  ยู-17  เนชันส์ลีก  |  |
| อเมริกาเหนือและกลาง และแคริบเบียน |  คอนคาแคฟ – โกลด์คัพ ยู-20  ยู-17  ยู-15  เนชันส์ลีก  ภูมิภาค (แคริบเบียน, อเมริกากลาง)  |  |
| โอเชียเนีย |  โอเอฟซี – โอเอฟซีเนชันส์คัพ ยู-20  ยู-16/ยู-17  |  |
| อเมริกาใต้ |  คอนเมบอล – โกปาอาเมริกา ยู-20  ยู-17  ยู-15  |  |
| กีฬาคนพิการ |  พาราลิมปิกเกมส์ ฟุตบอล 5 คน  ฟุตบอล 7 คน  ฟุตบอลผู้พิการทางสมองชิงแชมป์โลก  ฟุตบอลคนตาบอดชิงแชมป์โลก เวิลด์กรังด์ปรีซ์  ฟุตบอลคนหูหนวกชิงแชมป์โลก  ฟุตบอลผู้พิการขาขาดชิงแชมป์โลก  |  |
| ไม่ได้จัดโดยฟีฟ่า |  ซีโอเอ็นไอเอฟเอ – ซีโอเอ็นไอเอฟเอเวิลด์ฟุตบอลคัพ  ซีโอเอ็นไอเอฟเอยูโรเปียนฟุตบอลคัพ  ไอไอเอ – ไอแลนด์เกมส์  คณะกรรมการสหพันธ์ใหม่แห่งอเมริกาใต้ (ซีเอสเอเอ็นเอฟ)  พันธมิตรความสามัคคีแห่งฟุตบอลโลก (ดับเบิลยูยูเอฟเอ)  |  |
| เกมส์ |  ออลแอฟริกาเกมส์  เอเชียนเกมส์  อเมริกากลาง  อเมริกากลางและแคริบเบียน  ภูมิภาคเอเชียตะวันออก  แฟรงโคโฟนเกมส์  เกาะมหาสมุทรอินเดีย  ลูโซโฟนีเกมส์  เมดิเตอร์เรเนียนเกมส์  แพนอเมริกันเกมส์  แพนอาหรับเกมส์  แปซิฟิกเกมส์  กีฬาภูมิภาคเอเชียใต้  ซีเกมส์  |  |
 ดูเพิ่ม ภูมิศาสตร์  รหัส  สโมสร/ผู้เล่นแห่งศตวรรษ ฟุตบอลทีมหญิงระหว่างประเทศ ฟุตบอลผู้พิการทางสมองระหว่างประเทศ ฟุตบอลคนตาบอดระหว่างประเทศ ฟุตบอลคนหูหนวกระหว่างประเทศ ฟุตบอลผู้พิการขาขาดระหว่างประเทศ
ยูโฟร์

| ยูโฟร์ |
| --- | --- |
ที่เกิด: กรุงเทพมหานคร ประเทศไทย
แนวเพลง:  ป็อป 
ช่วงปี: พ.ศ. 2535 - 2539
ค่ายเพลง: คีตา เอนเตอร์เทนเมนท์
อดีตสมาชิก:  นิค  เคน  จิมมี่  เบียร์ (เสียชีวิต)  ซันนี่ (เสียชีวิต) 
ยูโฟร์ (อังกฤษ: U4) เป็นกลุ่มบอยแบนด์ ของศิลปินไทยหนุ่มหน้าตาดีผมยาวทั้งหมด 4 คนจากค่าย คีตา เอนเตอร์เทนเมนท์ มีสมาชิกคือ นิค ซันนี่ เคน และเบียร์
ประวัติ

ยูโฟร์ (U4) เกิดและเติบโตในช่วงรุ่งเรืองของค่ายคีตา และนับเป็นบอยแบนด์วงแรก ๆ ของวงการดนตรีไทย เริ่มต้นจากการจับกลุ่มกันของคนมีความสามารถในการร้องเพลง ยูโฟร์ (U4) ออกอัลบั้มทั้งหมด 3 ชุด กับสังกัด คีตา ประกอบไปด้วย อัลบั้ม You-4 (2535) ที่ตอนนั้น โด่งดังเป็นอย่างมาก ตามมาด้วย อัลบั้ม 8 ขา 4 คน (2537) ที่มีเพลงยอดนิยมมากมาย อาทิ ไม่ได้คิด ที่รักของคนอื่น กอดเธอไว้ ซึ่งถือได้ว่าประสบความสำเร็จเป็นอย่างมาก จากนั้นไม่นาน พวกเขาก็กลับมาอีกครั้งใน อัลบั้ม วัน U4 มีดีที่ไม่เต้น (2538) อัลบั้มประสานเสียง ด้วยการนำเพลงเก่า มาทำใหม่ อาทิ ทนได้ทนไป ต้นฉบับของ ออโต้บาห์น ซึ่งเพลง ทนได้ทนไป เวอร์ชั่น ยูโฟร์ ได้ถูกเสนอชื่อเข้าชิงรางวัลพิฆเณศทองในปี 2539 อีกด้วย
ก่อนที่หนึ่งในสมาชิกของวงคือ "เบียร์" ได้ถูกรถยนต์ชนจนเสียชีวิตอย่างกะทันหัน แต่วงยูโฟร์ก็ยังดำเนินหน้าต่อไป วงยูโฟร์จึงได้สมาชิกที่มีชื่อว่า "จิมมี่" เข้ามาแทนที่พร้อมกับความนิยมอย่างสูง กับอัลบั้ม 8 ขา 4 คน กับค่ายคีตา แต่แล้วในขณะที่ U4 เตรียมปล่อยอัลบั้มที่ 4 ทุกอย่างจึงต้องหยุด เมื่อค่ายเพลงคีตาถูกสั่งปิด จึงทำให้วงยูโฟร์ ต้องหยุดหายไปพร้อมกับค่ายคีตา
ปัจจุบัน "นิค" หันไปทำธุรกิจด้านโปรดักชั่น "จิมมี่" กับ "เคน" ทำธุรกิจเบื้องหลัง มีเพียง "ซันนี่" ที่ยังอยู่ในวงการบันเทิง ก่อนจะหันไปเป็นหมอดูตั้งแต่ปี พ.ศ. 2560 เพื่อหาเงินรักษาไทรอยด์และมะเร็ง จนกระทั่งเสียชีวิตในคอนโดบ้านพักเมื่อวันที่ 18 กรกฎาคม พ.ศ. 2565
สมาชิกปัจจุบัน

| ชื่อ-สกุล | ชื่อเล่น | วันเกิด | ตำแหน่งวง |
| --- | --- | --- | --- |
| นิคณภัทร อัศวะชานนท์ | นิค |  | ร้องหลัก, ร้องสนับสนุน |
| คมสัน สว่างไสว | เคน |  | ร้องหลัก, ร้องสนับสนุน |
| ศิวกร ชุ่มชื่น | จิมมี่ |  | ร้องหลัก, ร้องสนับสนุน |
อดีตสมาชิก

| ชื่อ-สกุล | ชื่อเล่น | วันเกิด | เสียชีวิต | ตำแหน่งวง |
| --- | --- | --- | --- | --- |
| ภัทรพงษ์ สุทธิพันธุ์ | เบียร์ |  | 7 มีนาคม พ.ศ. 2536 | ร้องเสริม, ร้องสนับสนุน |
| ญาณวรุตม์ สุทธิวาส | ซันนี่ | 16 มกราคม พ.ศ. 2515 | 18 กรกฎาคม พ.ศ. 2565 (50 ปี) | ร้องนำ, ร้องหลัก |
ระยะเวลาสมาชิก

| สมาชิก | 2535>  | 2536> มีนาคม | 2539>  | 2550>  | 2562>  | 2565> กรกฎาคม | ปัจจุบัน |
| --- | --- | --- | --- | --- | --- | --- | --- |
นิค: 
เคน: 
ซันนี่: 
จิมมี่: 
เบียร์: 
หมายถึง บุคคลที่ยังมีการเคลื่อนไหว
หมายถึง บุคคลที่ไม่มีการเคลื่อนไหว
หมายถึง บุคคลที่เสียชีวิตแล้ว